**Energiatehokkuuden itsearviointi - Yritykset**

Tavoitteet

* Helpottaa yritystä saavuttamaan asettamansa energiatehokkuustavoitteet.
* Tunnistaa oman energiatehokkuustyön vahvuudet ja kehityskohteet sekä helpottaa keskustelua energiatehokkuuden kehitystarpeista yrityksen sisällä.
* Kerätä organisaation sisältä energiatehokkuustyön kehittämisen ideoita.
* Tunnistettujen kehityskohtien edistymisen arvioimiseen myöhemmässä vaiheessa.

Itsearvioinnin tekeminen

1. Itsearviointi toteutetaan resurssien mukaan ja itselle sopivalla tavalla. Valitse esimerkiksi 1–2 energiatehokkuustyön osa-aluetta, joihin haluat paneutua.
2. Energia-asioiden vastuuhenkilö voi esimerkiksi kutsua koolle palaverin, johon osallistuu keskeisiä energiatehokkuustyöstä vastaavia henkilöitä yrityksessä, ja arviointi voidaan täyttää palaverissa yhdessä keskustellen. Kysymykset voi myös lähettää sopivalle jakelulle yrityksessä ja pyytää täyttämään, sekä koostaa vastausten pohjalta yhteenvedon.
3. Käy läpi kukin kysymys ja arvioi millä tasolla toiminta on tällä hetkellä. Klikkaa täppä kohtaan, joka kuvaa yrityksenne toimintaa parhaiten.
4. Kirjaa lisäksi ajatuksia tulevista toimenpiteistä. Ideoille on tilaa jokaisen rivin päässä.
5. Jokaisen osa-alueen lopussa on kohta mihin voi kirjata muistiin asioita tai merkitä esim. minne osioon liittyvät toimintatavat ja tiedostot on dokumentoitu.

Arviointi

Arviointiin käytetään säästäjä, osaaja, edelläkävijä asteikkoa. Asteikolla arvioidaan, kuinka pitkälle organisaation toiminta on kehittynyt arviointialueilla:

* **Säästäjä**: energiatehokkuustyötä tehdään, mutta se ei vielä ole suunnitelmallista ja aktiivista
* **Osaaja**: toiminta on suunnitelmallista ja toteutettu pienemmässä mittakaavassa
* **Edelläkävijä**: toiminta on suunnitelmallista ja energiatehokkuustyö on aktiivista kaikilla organisaation tasoilla

Itsearvioinnissa käsiteltävät energiatehokkuustyön aihealueet

1. Johtaminen ja tavoitteet
2. Energiatehokkuustyön organisointi
3. Säästömahdollisuuksien löytäminen
4. Energiatehokkuustoimien toteutus ja hankintojen energiatehokkuus
5. Viestintä ja koulutukset
6. Kumppanuudet ja yhteistyö

**Huom.** Jokaisen osa-alueen jokaista kohtaa ei ole tarpeen täyttää, voit arvioida myös osa-aluetta kokonaisuutena ja valita ne kohdat, joista on eniten kommentoitavaa. Ei myöskään ole oletus, että kaikissa osa-alueissa oltaisiin parhaalla tasolla, työkaluun on kerätty ideoita niin, että jokainen organisaatio löytäisi myös mahdollisia kehityskohteita.

Itsearvioinnin toteutus:

Jaana Federley Tanja Hyvönen

[jaana.federley@motiva.fi](mailto:jaana.federley@motiva.fi) tanja.hyvonen@motiva.fi

Motiva Oy Motiva Oy

Itsearviointi perustuu energiavaltaisten yritysten energiatehokkuussopimuksen toimeenpanon tueksi vuonna 2022 toteutettuun vertaisoppimisen hankkeeseen. Itsearviointi on laadittu Energiaviraston rahoituksella ja sen on totuttanut Motiva Oy. Kommentteja ja kokemuksia itsearvioinnin hyödyntämisestä voi lähettää yllä mainituille henkilöille Motiva Oy:ssä.

1. **Johtaminen ja tavoitteet**

|  |  |  |  |  |
| --- | --- | --- | --- | --- |
|  | **Säästäjä** | **Osaaja** | **Edelläkävijä** | **Tulevat toimenpiteet** |
| **TAVOITTEET Energiatehokkuustyön tavoitteet ja niiden määrittely** | **Säästäjä**  Strategiassa mainitaan energiatehokkuus tai hiilineutraalisuus ja niihin pyrkiminen. | **Osaaja**  Tavoitteet energiatehokkuuden parantamiselle on määritelty ja niille on asetettu mittaustavat (esim. kWh/tuotantotonni, GWh/a). | **Edelläkävijä**  Tavoitteet energiatehokkuuden parantamiselle on määritelty ja niille on asetettu mittaustavat yksiköittäin tai eri organisaation osille. |  |
| **MUUT JÄRJESTELMÄT**  **Energiatehokkuutta edistetään osana muita ympäristö- ja kestävän kehityksen tavoitteita ja järjestelmiä** | **Säästäjä**  Energiatehokkuustyötä edistetään kestävän kehityksen ja ympäristötyön rinnalla, mutta käytännössä asioita viedään eteenpäin erikseen. | **Osaaja**  Energiatehokkuustyötä organisoidaan yhdessä kestävän kehityksen ja ympäristötyön kanssa, mutta esim. johtamisjärjestelmien osalta työtä ei ole keskitetty. | **Edelläkävijä**  Energiatehokkuus on liitetty osaksi ympäristö- tai muita johtamisjärjestelmiä ja asioita viedään eteenpäin keskitetysti ja suunnitelmallisesti. |  |
| **JOHTO**  **Johto on sitoutunut energiatehokkuustavoit-teisiin** | **Säästäjä**  Johto on kiinnostunut energiatehokkuustavoitteista ja niiden saavuttamisesta | **Osaaja**  Johto on sitoutunut asetettuihin energiatehokkuustavoitteisiin ja osoittanut työlle resursseja. | **Edelläkävijä**  Johto tunnistaa energiatehokkuustyön yhdeksi prioriteetiksi ja osoittanut siihen resursseja. Energiatehokkuustyön edistymistä seurataan säännöllisesti mm. johdon katselmuksissa. |  |
| **SEURANTA**  **Tavoitteiden toteutumista seurataan** | **Säästäjä**  Ylätason tavoitteen saavuttamisesta raportoidaan vuosittain. | **Osaaja**  Tavoitteesta johdettuja mittareita (esim. kWh/tuotantotonni, GWh/a) ja niiden toteutumista seurataan tasaisesti vuoden mittaan. | **Edelläkävijä**  Tavoitteesta johdettuja mittareita (esim. kWh/tuotantotonni, GWh/a) ja niiden toteutumista seurataan tasaisesti vuoden mittaan eri tasoilla (yksikkö, laitos, työntekijä jne.). |  |
| **Muistiinpanoja ja johtopäätöksiä johtajuus ja sitoutuminen osiosta:** | | | | |

1. **Energiatehokkuustyön organisointi**

|  |  |  |  |  |
| --- | --- | --- | --- | --- |
|  | **Säästäjä** | **Osaaja** | **Edelläkävijä** | **Tulevat toimenpiteet** |
| **VASTUUT**  **Energiatehokkuus-organisaation roolit ja vastuut on määritelty** | **Säästäjä**  Energiatehokkuusasiat on sisällytetty jonkun henkilön työnkuvaan. | **Osaaja**  Kuntaan on nimetty energiatehokkuuden työryhmä, joka kokoontuu säännöllisesti ja jossa energiatehokkuusasioita käsitellään. | **Edelläkävijä**  Energiatehokkuustyölle on nimetty energiatehokkuustyöryhmä, jossa on riittävä edustus yrityksen eri organisaatioista. Ryhmän rooli ja vastuut ovat selvät ja sillä on valtuudet ja mahdollisuudet konkreettisesti viedä eteenpäin energiatehokkuustyön toimeenpanoa ja toiminnan kehittämistä. |  |
| **SUUNNITTELU**  **Energiatehokkuus-investointien suunnittelu ja rahoitus** | **Säästäjä**  Tulevat energiatehokkuusinvestoinnit on listattu samaan tapaan kuin muut tuotannolliset investoinnit ja niitä arvioidaan samalla tavalla. | **Osaaja**  Energiatehokkuustavoitteet on muutettu käytännön toimenpidesuunnitelmiksi ja ne on aikataulutettu. Toimenpiteiden säästöpotentiaali, tarvittavat investoinnit ja vaikutus  päästöihin on arvioitu. | **Edelläkävijä**  Tavoitteet on muutettu käytännön toimenpidesuunnitelmiksi, ne on aikataulutettu ja energiatehokkuusinvestoinneille on osoitettu oma budjettinsa tai omat kriteerinsä (esimerkiksi takaisinmaksuaika ja elinkaarisäästöt). Myös energiatehokkuuden oheishyödyt huomioidaan. |  |
| **TAVOITTEIDEN JALKAUTUS**  **Energiatehokkuus-tavoitteet on jalkautettu käytäntöön ja osaksi jatkuvaa toimintaa** | **Säästäjä**  Energiatehokkuudelle on asetettu organisaation yhteiset tavoitteet ja niiden saavuttamista seurataan säännöllisesti. | **Osaaja**  Energiatehokkuus on sisällytetty tiettyjen, energiatehokkuuden kanssa erityisesti työskentelevien henkilöiden henkilökohtaisiin tavoitteisin ja tavoitteiden saavuttamisesta seurataan säännöllisesti. | **Edelläkävijä**  Energiatehokkuustavoitteet on jyvitetty henkilöstön omiin tulostavoitteisiin ja tulospalkkioihin ja tavoitteiden saavuttamisesta seurataan säännöllisesti. |  |
| **TOIMINTAYMPÄRISTÖN SEURANTA**  **Seurataan tulevia lainsäädännön vaatimuksia ja sidosryhmien vaatimuksia** | **Säästäjä**  Seurataan lähinnä lainsäädännön ja direktiivien tulevia vaatimuksia mm. rakennusten, laitteiden ja energialähteiden energiavaatimuksiin liittyen. | **Osaaja**  Seurataan lainsäädännön lisäksi erilaisia vapaaehtoisia sopimuksia ja sitoudutaan niiden tavoitteisiin. | **Edelläkävijä**  Seurataan lainsäädännön ja erilaisten vapaaehtoisten sopimusten lisäksi myös asiakkaisen tarpeita ja vaatimuksia energia ja ympäristöasioissa. |  |
| **POIKKEAMIEN SEURANTA**  **Energian-kulutuksen ja sen poikkeamien seurannan prosessi ja vastuut** | **Säästäjä**  Huomattuihin energiankulutuksen muutoksiin reagoidaan, ne käsitellään ja selvitetään mahdolliset syyt muutoksille. | **Osaaja**  Energiankulutuksen poikkeamien seurantaan on nimetty vastuuhenkilöt, kulutuspoikkeamat on mahdollista havaita helposti tuotetusta energiankulutusdatasta ja poikkeamat korjataan ja dokumentoidaan. | **Edelläkävijä**  Energiankulutuksen poikkeamille on laadittu laitteittain /osastoittain /prosesseittain ”hälytysrajat” ja suunnitelma kuinka toimitaan, mikäli hälytysrajat ylitetään. Poikkeamien juurisyyt pyritään selvittämään, korjausten vaikutuksia seurataan ja laaditaan suunnitelmat, jotta opitun perustella toimintaa voitaisiin vielä jatkossa kehittää. |  |
| **Muistiinpanoja ja johtopäätöksiä energiatehokkuustyön organisointi osiosta:** | | | | |

1. **Säästömahdollisuuksien löytäminen**

|  |  |  |  |  |
| --- | --- | --- | --- | --- |
|  | **Säästäjä** | **Osaaja** | **Edelläkävijä** | **Tulevat toimenpiteet** |
| **KATSELMUS**  **Energiakatselmusten hyödyntäminen** | **Säästäjä**  Energiakatselmus on toteutettu kerran. Parhaimmat ehdotetut energiatehokkuustoimenpiteet on toteutettu, mutta katselmukseen ei ole palattu sen jälkeen. | **Osaaja**  Katselmuksia on toteutettu säännöllisesti ja ehdotettujen toimenpiteiden toteutusta seurataan aktiivisesti. | **Edelläkävijä**  Katselmuksia on toteutettu säännöllisesti ja niissä löydettyjä toimenpide-ehdotuksia on monistettu myös muille toimipaikoille. On myös hyödynnetty erityyppisiä katselmuksia esim. syväselvityksiä tai täsmäkatselmuksia. |  |
| **KULUTUSSEURANTA**  **Kulutusseurantaa hyödynnetään säästömahdollisuuksien selvittämisessä** | **Säästäjä**  Kulutusseurannasta nousee välillä esille poikkeamia, joiden avulla on paikallistettu potentiaalisia energiatehokkuuden parantamiskohteita. | **Osaaja**  Kulutusseurantadata ei mahdollista energiatehokkuusideoiden helppoa löytämistä, mutta dataa seurataan säännöllisesti mm. raportoinnin yhteydessä. | **Edelläkävijä**  Kulutusseurantadataa on jalostettu helppokäyttöiseksi mm. visualisoimalla sitä ja laatimalla kulutuksen hälytysrajoja ja analysoimalla kulutusprofiileja. Datan seurantaa on keskitetty ja automatisoitu ja sen analysoimiseen on osoitettu vastuuhenkilö tai -toimija. |  |
| **HENKILÖSTÖN IDEAT**  **Henkilöstöltä kerätään ideoita energiansäästö-mahdollisuuksista** | **Säästäjä**  Henkilöstöllä on mahdollisuus jättää ideoita ja havaintoja energiatehokkuudesta. | **Osaaja**  Järjestetään säännöllisesti tempauksia tai kilpailuja, joiden avulla innostetaan henkilöstöä kirjaamaan energiatehokkuusideoitaan. | **Edelläkävijä**  Energiatehokkuusideoiden pohtimiselle ja kirjaamiselle on järjestetty työaikaa ja niiden kerääminen on osa henkilöstön tavoitteita. Hyvistä ideoista saa myös kiitosta tai palkitaan. Ideoita käydään aktiivisesti läpi ja niiden jättäjä saa tiedon, miten asia etenee. |  |
| **MUUT TAVAT**  **Muut säästömahdollisuuksien kartoittamisen tavat** | **Säästäjä**  Toimenpideideoita on etsitty energiatehokkuussopimusten toimenpidelistoista. | **Osaaja**  Seurataan huolto- ja korjauskuluja. Toistuvat korjauskohteet tunnistetaan. | **Edelläkävijä**  Huolto- ja käyttöorganisaatiolla on olemassa palautejärjestelmä, josta saadaan dataa toistuvista toimenpiteistä tai ilmoituksista.  Ideoita kerätään myös kumppaneilta kuten huollosta, kunnossapidosta, kiinteistönhoidosta, siivouksesta, investointiprojektien toteuttajilta (mm. erilaiset kartoitukset) sekä laite- ja järjestelmätoimittajilta. |  |
| **Muistiinpanoja ja johtopäätöksiä katselmukset, kulutusseuranta ja säästömahdollisuuksien tunnistaminen osiosta:** | | | | |

1. **Energiatehokkuustoimien toteutus ja hankintojen energiatehokkuus**

|  |  |  |  |  |
| --- | --- | --- | --- | --- |
|  | **Säästäjä** | **Osaaja** | **Edelläkävijä** | **Tulevat toimenpiteet** |
| **TOTEUTUS JA RAPORTOINTI**  **Energiatehokkuus-investointeja toteutetaan kattavasti** | **Säästäjä**  Energiatehokkuus-toimenpiteitä on toteutettu. | **Osaaja**  Sekä käyttöteknisiä energiatehokkuustoimenpiteitä, että investointeja toteutetaan säännöllisesti. | **Edelläkävijä**  Vuosittain toteutetaan useampia energiatehokkuusinvestointeja (käyttötekniset ja investoinnit)  ja ne on kaikki raportoitu energiatehokkuussopimusten seurantajärjestelmään. |  |
| **LAITTEIDEN JA PROSESSIEN KÄYTTÖ**  **Energiatehokkuus huomioidaan laitteiden tai prosessien käytön ja ajon yhteydessä** | **Säästäjä**  Energiankulutuksen kannalta kriittisimpien laitteiden käyttöön ja prosessien ajoon on kiinnitetty huomiota ja joitakin oheistuksia on laadittu. | **Osaaja**  Energiatehokkuuden huomioimiseen laitteiden käytössä ja prosessien ajossa on suurimmalle osalle henkilöstöstä järjestetty koulutusta. Eri laitteiden energiatehokkuuden huomioimiselle on laadittu ohjeet. | **Edelläkävijä**  Runsaasti energiaa kuluttaviin järjestelmiin on asennettu energiamittarointi, jonka avulla käyttöön ja ajoon etsitään aktiivisesti parantamismahdollisuuksia. Henkilöstöä myös muistutetaan ja koulutetaan asian suhteen säännöllisesti. |  |
| **HUOLTO JA KUNNOSSAPITO**  **Energiatehokkuus huomioidaan kunnossapidon yhteydessä** | **Säästäjä**  Kunnossapitohenkilöstön on mahdollista tuoda esiin energiatehokkuutta parantavia toimenpide- ja toimintaideoita. | **Osaaja**  Kunnossapitohenkilöstöä on koulutettu energiatehokkuudesta tai heille jaetaan tietoa huomioitavista asioista. Energiatehokkuuden parantaminen hoituu muiden töiden lomassa. | **Edelläkävijä**  Kunnossapitohenkilöstön tehtäviin kuuluu energiatehokkuuden kannalta kriittisten asioiden läpikäyminen säännöllisesti. Energiatehokkuustarkastuksista on laadittu lista ja se on aikataulutettu niin että kaikki vaaditut asiat tarkistetaan säännöllisesti. Olosuhteita tarkkaillaan säännöllisesti ja energiansäästöstä palkitaan. |  |
| **KIINTEISTÖAUTOMAATIO**  **Energiatehokkuus huomioidaan kiinteistöjen automaatiojärjestelyissä** | **Säästäjä**  Ilmanvaihdon, lämmityksen ja valaistuksen ohjauksessa hyödynnetään sensoreita ja aikaohjelmia. | **Osaaja**  Kiinteistöautomaatiota hyödynnetään aktiivisesti energiatehokkuuden optimoinnissa tai palvelu on ostettu ulkopuolelta. Energiatehokkuutta parannetaan myös aktiivisesti korjausten ja saneerausten yhteydessä. | **Edelläkävijä**  Tekoälyä ja ennustamista hyödynnetään kiinteistöjen energiatehokkuuden optimoinnissa. Kiinteistömanagerit etsivät ja ehdottavat aktiivisesti parantamiskohteita ja energiatehokkuutta parannetaan investoimalla kiinteistöihin ja kiinteistötekniikkaan. Kiinteistöihin lisätään alamittauksia laadukkaamman datan keräämiseksi, säästöpotentiaalien tunnistamiseksi ja käytön mukauttamiseksi. |  |
| **HANKINNAT**  **Energiatehokkuus huomioidaan hankinnoissa** | **Säästäjä**  Energiatehokkuus huomioidaan tiettyjen tuotekategorioiden kuten ilmanvaihtokoneiden hankinnassa, mutta erillistä ohjetta ei ole laadittu. | **Osaaja**  Tietyissä tuotekategorioissa kuten ilmanvaihtokoneissa jne. huomioidaan energiatehokkuusvaatimukset ja näille kategorioille on laadittu hankinnan kriteerit. | **Edelläkävijä**  On ohjeistettu, että kaikissa hankinnoissa tulee pohtia, voidaanko energiatehokkuus huomioida. Mikäli se on mahdollista, hankintakriteereihin sisällytetään esim. elinkaarikustannukset. Eri tuotekategorioille on luotu ohjeita energiatehokkuuteen. Hankintojen vaikutuksia myös seurataan aktiivisesti. Hankintaa tekevää henkilöstöä on koulutettu energiatehokkuudesta ja mm. EPC- ja ESCO-hankintamalleista. |  |
| **Muistiinpanoja ja johtopäätöksiä energiatehokkuustoimien toteutus ja hankintojen energiatehokkuus osiosta:** | | | | |

1. **Viestintä ja koulutukset**

|  |  |  |  |  |
| --- | --- | --- | --- | --- |
|  | **Säästäjä** | **Osaaja** | **Edelläkävijä** | **Tulevat toimenpiteet** |
| **SISÄINEN**  **Sisäinen viestintä energiatehokkuudesta** | **Säästäjä**  Energiatehokkuustavoitteista ja toteutetuista toimenpiteistä viestitään sisäisesti intran tai Teamsin yms. kautta. | **Osaaja**  Sisäisen viestinnän kautta tuodaan esille myös konkreettisia vinkkejä ja ideoita, joiden avulla jokainen työntekijä ymmärtää miten voi parantaa energiatehokkuutta omassa työssään. | **Edelläkävijä**  Sisäinen viestintä mahdollistaa tiedonjaon lisäksi työntekijöiden näkökulman ja ajatusten esiin nostamisen energiatehokkuusasioissa (keskustelua ja työntekijöiden näkökulman esille tuominen). |  |
| **ULKOINEN**  **Ulkoinen viestintä energiatehokkuudesta ja siihen sitoutumisesta** | **Säästäjä**  Nettisivuilla tai sosiaalisessa mediassa on kerrottu energiatehokkuustavoitteista ja sitoumuksista. | **Osaaja**  Nettisivuilla tai sosiaalisessa mediassa on kuvattu myös toteutettuja energiatehokkuustoimenpiteitä ja niiden vaikutuksia esim. energiankulutukseen ja päästöihin. | **Edelläkävijä**  Viestinnässä tuodaan esille myös yrityksen asiakkaiden näkökulma energiatehokkuusasioihin ja miten asiakkaat voivat parantaa omaa energiatehokkuuttaan tuotteidemme/palveluidemme avulla. |  |
| **VIESTINÄN SISLTÖ**  **Energiatehokkuustiedon saatavuus ja hyödyntäminen** | **Säästäjä**  Toteutetuista säästötoimenpiteistä viestitään yleisesti koko organisaatiolle. | **Osaaja**  Energiakulutuksesta, tavoitteista ja tehokkuudesta kerätään erilaista dataa eri lähteistä ja sen raportointi tarvittaville henkilöille on mietitty. Säästövinkkejä jaetaan henkilöstölle. | **Edelläkävijä**  Hyödynnetään erilaisia kuvaajia ja näyttöjä, jotta työntekijät pystyvät havaitsemaan helposti kulutuksen muutokset sekä oman työnsä ja toimintansa vaikutukset. Järjestetään erilaisia kampanjoja henkilökunnalle ja asiakkaille. |  |
| **KOULUTUS**  **Henkilöstön koulutus energiatehokkuudesta** | **Säästäjä**  Osalle henkilöstöstä on järjestetty infoja tai koulutuksia energiatehokkuudesta. Koulutukset ovat epäsäännöllisiä. | **Osaaja**  Suurelle osalle henkilöstöstä on järjestetty ainakin jonkinlaista koulutusta energiatehokkuudesta tai energiatehokkuusasioita nostetaan esille muissa koulutuksissa säännöllisesti. | **Edelläkävijä**  Koko henkilöstölle, mukaan lukien alueella/tiloissa toimivat alihankkijoiden edustajat, on järjestetty yleisen tason koulutusta energiatehokkuudesta. Tärkeimmät ryhmät on tunnistettu ja heille on räätälöity omaan toimintaan liittyvää energiatehokkuuskoulutusta. |  |
| **OSAAMINEN**  **Henkilöstön energiatehokkuusosaaminen** | **Säästäjä**  Energiatehokkuudesta vastaavien henkilöiden osaamista pidetään yllä sisäsisin koulutuksin. | **Osaaja**  Energiatehokkuudesta vastaavien henkilöiden osaamista pidetään yllä sisäisten koulutusten lisäksi ulkoisilla koulutuksilla ja oppeja jaetaan eteenpäin sisäisesti. | **Edelläkävijä**  Kartoitettu henkilöstön energiatehokkuusosaamista, mietitty eri henkilöstöryhmille osaamistavoitteet ja suunniteltu koulutustoimenpiteet, joita tavoitteiden saavuttaminen vaatii. |  |
| **Muistiinpanoja ja johtopäätöksiä Viestintä ja koulutukset osiosta:** | | | | |

1. **Kumppanuudet ja yhteistyö**

|  |  |  |  |  |
| --- | --- | --- | --- | --- |
|  | **Säästäjä** | **Osaaja** | **Edelläkävijä** | **Tulevat toimenpiteet** |
| **MUUT TOIMIPAIKAT**  **Yhteistyö yrityksen toimipaikkojen kesken** | **Säästäjä**  Eri toimipaikkojen välillä jaetaan tietoa energiatehokkuustyöstä mm. toteutetuista toimenpiteistä. | **Osaaja**  Eri toimipaikkojen tai ulkomailla sijaitsevien laitosten energiatehokkuudesta vastaaville henkilöille on yhteinen ryhmä, jossa jaetaan käytännön tietoa energiatehokkuus suunnitelmista, toimien toteutuksista ja hyvistä käytännöistä. | **Edelläkävijä**  Energiatehokkuustyötä tehdään tiiviisti yhdessä eri toimipaikkojen energiatehokkuudesta vastaavien henkilöiden sekä muun henkilöstön kesken. Toimipaikkojen energiatehokkuustyön tuloksia vertaillaan ja kiritetään keskenään. Hankkeita toteutetaan myös yhdessä. |  |
| **MUUT YRITYKSET**  **Oppiminen muilta yrityksiltä** | **Säästäjä**  Muiden yritysten energiatehokkuustoimia seurataan julkisten lähteiden perusteella mm. energiatehokkuussopimusten liittyjäntarinoiden kautta. | **Osaaja**  Muilta yrityksiltä opitaan energiatehokkuustyöstä osallistumalla erilaisiin webinaareihin tai alueellisiin yritystapaamisiin. | **Edelläkävijä**  Muiden yritysten energiatehokkuustyöstä on opittu vertaisoppimista hyödyntäen esim. vuorovaikutusta, kokemusten vaihtoa tai mentorointia käyttäen. |  |
| **MUUT TAHOT**  **Yhteistyötä tehdään myös muiden tahojen kuten oppilaitosten ja palveluntarjoajien kanssa** | **Säästäjä**  Energiatehokkuustyössä on hyödynnetty konsultteja ja laitetoimittajia. | **Osaaja**  Palveluyritysten, alihankkijoiden ja muiden sidosryhmien sopimuksissa on huomioitu energiatehokkuus. Yhteistyötä oppilaitosten kanssa on tehty teettämällä opinnäytetöitä. | **Edelläkävijä**  Energiatehokkuustyössä hyödynnetään pitkäaikaisia palvelusopimuksia (energian ostaminen palveluna, ESCO, optimointipalvelut, energiamanagerointi). Yhteistyötä oppilaitosten ja muiden tahojen kuten Motivan kanssa on tehty aktiivisesti mm. osallistumalla erilaisiin oppilaitosten tutkimushankkeisiin ja muihin yhteishankkeisiin. |  |
| **Muistiinpanoja ja johtopäätöksiä Kumppanuudet ja yhteistyö osiosta:** | | | | |